stanford-oval/wikipedia huggingface dataset:
גלעד יפת
הוקרה

בשנת 2011 נבחר יפת על ידי העיתונאית שרה לייסי (אנ') כאחד היזמים הגלובליים המובילים מחוץ לארצות הברית המניעים את הכלכלה העולמית.
בשנת 2014 נבחר יפת לרשימת 36 יזמי העל בעולם (Uberpreneurs) העושים טרנספורמציה משמעותית בעולם בהיבטי הכלכלה, החברה והסביבה.
בשנת 2014 נכלל בספרו של פרופסור Robert D. Hisrich "מבוא מתקדם ליזמות".
תחרות שחמט בינלאומית

לזכרו של אביו, גדעון יפת, שהיה חובב שחמט וספורט, מארגן גלעד יפת, בשיתוף עם מועדון ירושחמט, תחרויות שחמט כולל תחרויות בינלאומיות (פתוחות וסגורות) בירושלים.
התחרות מתקיימת מדי שנה-שנתיים ומושכת מאות שחמטאים מישראל ומן העולם.
בשנת 2014 התקיים במסגרת התחרות דו-קרב בשחמט מהיר בין בוריס גלפנד, בכיר שחמטאי ישראל מאז ומעולם וסגן-אלוף העולם לשעבר, לבין פטר סבידלר, 7 פעמים אלוף רוסיה עד אותה עת, שהסתיים בניצחונו של סבידלר.
ביולי 2018 התקיימה המהדורה הרביעית של האירוע ובמסגרתו נערכו ארבע תחרויות. בשתי התחרויות הבכירות השתתפו שלוש אלופות עולם לנשים בשחמט לשעבר: אנה אושנינה (אלופת עולם בקצב מלא ב-2012), מריה מוזיצ'וק (קצב מלא, 2015) ואנה מוזיצ'וק (שחמט מהיר, 2016) וכן שישה רבי אמנים מהמדורגים בין המאה הראשונים בעולם לפי מד כושר (נכון ליולי 2018): יאן נפומניאשצ'י (מדורג 15 בעולם), פטר סבידלר (מדורג 16 בעולם), וסילי איוונצ'וק (36) וארקדי ניידיץ' (47) ושני השחמטאים הבכירים בישראל, בוריס גלפנד (42) ואלוף ישראל, תמיר נבאתי (50).
דאקה טריביון

| --- | --- |

 תדירות:  יומון
 פורמט:  ברודשיט 
 מו"ל:  קאזי אניס אחמד
 מייסד:  זאפאר סובהאן
 בעלים:  2A Media Limited מקבוצת ג'מקון (Gemcon group)
 עורך ראשי:  זאפאר סובהאן
 תאריכי הופעה:  19 באפריל 2013 – הווה (11 שנים)
 שפה:  אנגלית
 מערכת:  FR Tower, 8/C Panthpath, Shukrabad, Dhaka 1207.
 מדינה:  בנגלדש
 www.dhakatribune.com
 
דאקה טריביון (באנגלית: Dhaka Tribune – כלומר, "הבמה של דאקה") הוא עיתון יומי המופיע בשפה האנגלית בבירת בנגלדש, דאקה, החל משנת 2013. מייסדו הוא זאפאר סובהאן, שאליו פונים עיתונאים זרים רבים עם בקשה לפרשן חדשות מארצו .
לעיתון גרסאות מודפסות ואון ליין והוא נקרא בבנגלדש ומחוצה לה. הבעלים של העיתון הוא התאגיד 2A Media Limited בראשות קאזי זאהין אחמד, מקבוצת ג'מקון, אליה שייכים גם העיתונים "באנגלה טריביון" (בשפה הבנגלית) והמגזין לספרות "בנגל לייטס" . כיום המוציא לאור של העיתון הוא קאזי אניס אחמד.
היסטוריה

הגיליון הראשון של "דאקה טריביון" יצא לאור דאקה ב-19 באפריל 2013. האירוע נחגג באופן רשמי במלון Pan Pacific Sonargaon בדאקה.
זה קרה בימים שבהם קרה אסון קריסתו של בניין ראנה פלאזה בסאבאר, דאקה. בהמשך כתבי העיתון
וצלמיו כיסו עוד אירועים בעלי הד והשלכות עולמיים כמו משבר הפליטים בעקבות רדיפת הרוהינגיה במיאנמר. הגליונות היו רחבים עד ל-1 במרץ 2015 כשהפכו לקומפקטים. החל מ-1 במאי 2019 הועבר העיתון שוב לפורמט ברודשיט (רחב).
המוטו של העיתון הוא The news you want. No more, no less.
מיוזמת העיתון מתקיימים בבנגלדש קמפיינים מסחריים המארגנים תחרויות עם פרסים בנושאים "אני שמח להיות בנגלדשי" ו"אני תוצרת בנגלדש". החל משנת 2015 "דאקה טריביון" הוא כלי התקשורת העיקרי השותף ב"פסטיבל הספרות של דאקה".
עמדות פוליטיות

העיתון מתאר את מדיניותו האדיטוריאלית כליברלית מבחינה כלכלית וחברתית.
עורכיו שואפים להשיג דרכו את העלאת רמת הדיונים הפוליטיים בבנגלדש. הם רואים בו עיתון עצמאי, בלתי מפלגתי, המוקדש לקידומם של מה שהם מגדירים כערכי היסוד של המדינה - במיוחד דמוקרטיה, ריבונות לאומית וחילוניות ולבניית חברה משגשגת, צודקת וסובלנית.
העיתון תומך באופן פעיל בשוויון הזכויות, כולל למיעוטים בתחום הג'נדר וקורא, בין השאר, לביטול החוקים נגד ההומוסקסואלים בבנגלדש
העיתון כולל עמודי op-ed הנגישים לדעות שונות מאלו של מערכת העיתון.
העיתון הוקיע את רציחתם של אינטלקטואלים חילונים או אתאיסטים על ידי איסלמיסטים והזהיר מפני הקיצוניות האסלאמיסטית.
בעל המניות הראשי של העיתון הוא התאגיד 2A Media Limited בבעלות קבוצת ג'מקום של אחד ממנהיגי ליגת אוואמי של בנגלדש, קאזי נביל אחמד.
מוספים

היומון מפרסם גם מגוון מופסים כולל מוסף חודשי לאמנות ולספרות.
הערות שוליים

↑  על חניכת מהדורת און ליין של העיתון
↑  הגיליון הראשון
↑  על Dhaka litfest
↑  נגד הפללת היחסים החד-מיניים
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "דאקה טריביון".
ד'תש"ח

ד'תש"ח (4708)  היא שנה עברית  אשר  החלה ביום א' בתשרי, אור ל-18 בספטמבר 947 (לפי הלוח היוליאני, שהיה נהוג אז), והסתיימה ביום כ"ט באלול, 6 בספטמבר 948. שנה מסוג זשג, איננה מעוברת, ואורכה 355 ימים. זו שנה רביעית לשמיטה.
נפטרו

רב עמרם גאון
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
הערות שוליים

↑  לדעת רבי גדליה אבן יחיא בספרו שלשלת הקבלה
היסטוריה של עם ישראל
ג'רמי לם

| --- | --- |

לם בשנת 2018
 לידה:  30 במאי 1992 (בן 32) הנריקו שבווירג'יניה, ארצות הברית 
 עמדה:  קלע, סמול פורוורד
 גובה:  1.96 מטרים
 מספר:  26
 מכללה:  אוניברסיטת קונטיקט (2010–2012)
 דראפט:  בחירה מספר 12, 2012 יוסטון רוקטס
 קבוצות כשחקן
 2012–2015   2012–2013   2015–2019   2019–   2022 2023:  אוקלהומה סיטי ת'אנדר   ←טלסה 66'   שארלוט הורנטס   אינדיאנה פייסרס   סקרמנטו קינגס סטוקטון קינגס
 הישגים כשחקן
 זכייה באליפות המכללות (2011)
 
ג'רמי עמנואל לם (באנגלית: Jeremy Emmanuel Lamb; נולד ב-30 במאי 1992) הוא כדורסלן אמריקאי המשחק בקבוצת סקרמנטו קינגס מליגת ה-NBA, בעמדות הקלע והסמול פורוורד.
קריירת תיכונים ומכללות

לם נולד בעיירה הנריקו אשר בווירג'יניה, ולמד בבית ספר תיכון בנורקרוס שבג'ורג'יה. בשנתו האחרונה בתיכון הוביל את קבוצת הכדורסל שלה לשלב רבע גמר אליפות התיכונים של ג'ורג'יה, עם ממוצע של כ-20 נקודות למשחק.
בשנת 2010 החל ללמוד באוניברסיטת קונטיקט, ולשחק בקבוצת הכדורסל שלה, ה"האסקיז", תחת המאמן חבר היכל התהילה ג'ים קלהון. בעונתו הראשונה בקונטיקט קלע 11.1 נקודות למשחק, ולאורך טורניר אליפות המכללות אף שיפר את תפוקתו ל-16.2 נקודות למשחק. לצד כוכב הקבוצה, הג'וניור קמבה ווקר, עזר לם לקבוצתו לזכות באליפות המכללות בפעם השלישית בתולדותיה, לאחר שגברה על אוניברסיטת באטלר במשחק הגמר, בתוצאה 53–41. בעונתו השנייה היה הקולע המוביל של ההאסקיז, עם 17.7 נקודות למשחק, אך על אף הציפיות הגבוהות מהקבוצה, אשר שיחקו בה גם הרכז שבאז נייפיר והסנטר אנדרה דראמונד, הודחה הקבוצה כבר בשלב הראשון של טורניר המכללות. בסיום אותה עונה הודיע לם כי החליט להעמיד את עצמו לבחירה בדראפט ה-NBA, לאחר שנתיים בלבד בקונטיקט.
קריירה מקצועית > אוקלהומה סיטי ת'אנדר

בדראפט ה-NBA‏ 2012 נלקח לם בבחירה ה-12 על ידי יוסטון רוקטס, אשר שלחה אותו בטרייד לפני תחילת העונה לאוקלהומה סיטי ת'אנדר, יחד עם קווין מרטין, בתמורה לג'יימס הארדן ושלושה שחקנים נוספים. בעונתו הראשונה ב-NBA שותף לם ב-23 משחקים בלבד, ונשלח מספר פעמים לשחק בקבוצת הפיתוח של הת'אנדר, טלסה 66', בה שיחק 21 משחקים וקלע 21.0 נקודות בממוצע למשחק. בעונתו השנייה קיבל דקות משחק מרובות יותר בת'אנדר כששימש כמחליפו מהספסל של תאבו ספולושה, וקלע 8.5 נקודות למשחק. בפלייאוף של אותה עונה גברו הת'אנדר על ממפיס גריזליס ולוס אנג'לס קליפרס בשני השלבים הראשונים, אך הפסידו לסן אנטוניו ספרס בגמר המערב. בעונת 2014/2015, על אף שרשמה מאזן חיובי 45–37 (54.9%), לא העפילה הקבוצה לפלייאוף ה-NBA בשל חוזקן של קבוצות האזור המערבי.
קריירה מקצועית > שארלוט הורנטס

לקראת עונת 2015/2016, לאחר שלוש עונות באוקלהומה, נשלח לם בטרייד לשארלוט הורנטס בתמורה ללוק רידנאוור ובחירת דראפט עתידית. ב-2 בנובמבר 2015 חתם על הארכת חוזה בשארלוט (שנכנסה לתוקף בעונת 2016/2017) ל-3 עונות עבור כ-21 מיליון דולר. בשלוש עונותיו הראשונות עם ההורנטס שימש כשחקן ספסל וקלע כ-10.7 נקודות בממוצע למשחק, ובעונת 2018/2019 הוצב על ידי המאמן הנכנס ג'יימס בורגו כקלע הפותח של הקבוצה, והציג יכולת מצוינת עם 15.3 נקודות למשחק.
קריירה מקצועית > אינדיאנה פייסרס

ביולי 2019 חתם לם על חוזה לשלוש עונות באינדיאנה פייסרס, עבור כ-31.5 מיליון דולר. במהלך משחק מול טורונטו ראפטורס בפברואר 2020 נפצע ברגלו השמאלית בעת ניסיון הטבעה במתפרצת; לאחר המשחק התברר שלם סובל מקרע ברצועה הצולבת הקדמית, קרע במניסקוס הצדי ושבר בעצם הירך. לאחר גילוי חומרת הפציעה, עדכנו הפייסרס כי לם ייעדר עד לסיום 2019/2020, לכל הפחות.
קריירה מקצועית > סקרמנטו קינגס

בפברואר 2022 נמכר יחד עם ג'סטין הולידיי ודומנטאס סאבוניס לסקרמנטו קינגס תמורת טייריס הליברטון, באדי הילד וטריסטן תומפסון.
בנובמבר 2023 חתם בסטוקטון קינגס.
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | אוקלהומה סיטי | 23 | 0 | 6.4 | 0.353 | 0.300 | 1.000 | 0.8 | 0.2 | 0.1 | 0.1 | 3.1 |
| 2013/2014 | אוקלהומה סיטי | 78 | 0 | 19.7 | 0.432 | 0.356 | 0.797 | 2.4 | 1.5 | 0.7 | 0.3 | 8.5 |
| 2014/2015 | אוקלהומה סיטי | 47 | 8 | 13.5 | 0.416 | 0.342 | 0.891 | 2.3 | 0.9 | 0.4 | 0.1 | 6.3 |
| 2015/2016 | שארלוט | 66 | 0 | 18.6 | 0.451 | 0.309 | 0.727 | 3.8 | 1.2 | 0.6 | 0.5 | 8.8 |
| 2016/2017 | שארלוט | 62 | 5 | 18.4 | 0.460 | 0.281 | 0.853 | 4.3 | 1.2 | 0.4 | 0.4 | 9.7 |
| 2017/2018 | שארלוט | 80 | 18 | 24.6 | 0.457 | 0.370 | 0.861 | 4.1 | 2.3 | 0.8 | 0.4 | 12.9 |
| 2018/2019 | שארלוט | 79 | 55 | 28.5 | 0.440 | 0.348 | 0.888 | 5.5 | 2.2 | 1.1 | 0.4 | 15.3 |
| 2019/2020 | אינדיאנה | 46 | 42 | 28.1 | 0.451 | 0.335 | 0.836 | 4.3 | 2.1 | 1.2 | 0.5 | 12.5 |
| קריירה |  | 481 | 128 | 21.2 | 0.444 | 0.339 | 0.851 | 3.7 | 1.6 | 0.7 | 0.4 | 10.5 |
סטטיסטיקות הקריירה > בפלייאוף ה-NBA

| עונה | קבוצה | משחקים | חמישייה | דקות | אחוזים מהשדה | אחוזים משלוש | אחוזים מהקו | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | אוקלהומה סיטי | 11 | 0 | 9.1 | 0.405 | 0.143 | 1.000 | 1.5 | 0.6 | 0.6 | 0.1 | 3.6 |
| 2015/2016 | שארלוט | 3 | 0 | 4.0 | 0.556 | 1.000 | 0.000 | 1.3 | 0.3 | 0.0 | 0.0 | 3.7 |

| קריירה |  | 14 | 0 | 8.0 | 0.431 | 0.200 | 1.000 | 1.4 | 0.6 | 0.5 | 0.1 | 3.6 |
הערות שוליים

↑  ביוגרפיה, באתר קבוצת אוניברסיטת קונטיקט
↑  סטטיסטיקות המכללות של לם, באתר sports-reference.com
↑  לם מעמיד את עצמו לבחירה בדראפט ה-NBA, באתר קבוצת אוניברסיטת קונטיקט, 10 באפריל 2012
↑  רשימת הנבחרים בדראפט 2012, באתר basketball-reference.com
↑  לם נשלח בטרייד לת'אנדר, באתר הרשמי של ה-NBA,‏ 27 באוקטובר 2012
↑  סטטיסטיקות הקריירה של לם בליגת הפיתוח, באתר basketball-reference.com
↑  לם נשלח בטרייד לשארלוט, באתר הרשמי של הקבוצה, 25 ביוני 2015
↑  לם חותם על הארכת חוזה בשארלוט, באתר ESPN,‏ 2 בנובמבר 2015
↑  סיכום המשחק בין שארלוט לקליבלנד, באתר ESPN,‏ 4 בנובמבר 2018
↑  לם חותם על חוזה באינדיאנה, באתר הקבוצה, 7 ביולי 2019
↑  לם מסכם על חוזה באינדיאנה, באתר bleacherreport.com,‏ 1 ביולי 2019
↑  עדכון פציעתו של לם, באתר הפייסרס, 24 בפברואר 2020
במה קהל ואהבה

במה קהל ואהבה הוא אלבום ההופעה הראשון של הזמר-יוצר הישראלי ישי ריבו. האלבום יצא לאור ב-10 בספטמבר 2020, על ידי חברת התקליטים NMC.
רקע והפקה

את האלבום הפיקו ריבו עצמו ומאור שושן. האלבום מחולק לשלושה חלקים: "במה" - ביצועים נבחרים מהופעות של שירים מתוך האלבומים "תוכו רצוף אהבה" ו"פחד גבהים", "קהל" - ביצועים נבחרים מהופעות של שירים מתוך האלבומים "שטח אפור" ו"אלול תשע"ט" ו"אהבה" - דואטים עם זמרים שונים.
רשימת רצועות > במה

| תוכו רצוף אהבה> מס' | תוכו רצוף אהבה> שם | תוכו רצוף אהבה> משך | תוכו רצוף אהבה>  | תוכו רצוף אהבה>  | תוכו רצוף אהבה>  | תוכו רצוף אהבה>  | תוכו רצוף אהבה>  | תוכו רצוף אהבה>  | תוכו רצוף אהבה>  |
| --- | --- | --- | --- | --- | --- | --- | --- | --- | --- |
| 1. | כלי חמדתו (אינטרו)  | 2:04 |  |  |  |  |  |  |  |
| 2. | תוכו רצוף אהבה  | 4:47 |  |  |  |  |  |  |  |
| 3. | קול דודי  | 4:25 |  |  |  |  |  |  |  |
| 4. | אם ננעלו  | 4:05 |  |  |  |  |  |  |  |
| 5. | הניסיון הזה  | 5:10 |  |  |  |  |  |  |  |
| 6. | עוד ישמע  | 4:01 |  |  |  |  |  |  |  |
| פחד גבהים> מס' | פחד גבהים> שם | פחד גבהים> משך | פחד גבהים>  | פחד גבהים>  | פחד גבהים>  | פחד גבהים>  | פחד גבהים>  | פחד גבהים>  | פחד גבהים>  |
| --- | --- | --- | --- | --- | --- | --- | --- | --- | --- |
| 7. | יראת שמיים (אינטרו)  | 1:23 |  |  |  |  |  |  |  |
| 8. | אור החיים  | 2:49 |  |  |  |  |  |  |  |
| 9. | זוכר אני  | 5:01 |  |  |  |  |  |  |  |
| 10. | מקשה אחת זהב  | 4:06 |  |  |  |  |  |  |  |
| 11. | קול פעמונים  | 4:58 |  |  |  |  |  |  |  |
| 12. | מציל אותי כל יום  | 4:29 |  |  |  |  |  |  |  |
רשימת רצועות > קהל

| שטח אפור> מס' | שטח אפור> שם | שטח אפור> משך | שטח אפור>  | שטח אפור>  | שטח אפור>  | שטח אפור>  | שטח אפור>  | שטח אפור>  | שטח אפור>  |
| --- | --- | --- | --- | --- | --- | --- | --- | --- | --- |
| 13. | בין לבן לשחור (אינטרו)  | 1:14 |  |  |  |  |  |  |  |
| 14. | אחת ולתמיד  | 3:42 |  |  |  |  |  |  |  |
| 15. | הבוקר יעלה  | 3:35 |  |  |  |  |  |  |  |
| 16. | הנה ימים באים  | 4:47 |  |  |  |  |  |  |  |
| 17. | לשוב הביתה  | 3:41 |  |  |  |  |  |  |  |
| 18. | כמה טוב שבאת  | 3:11 |  |  |  |  |  |  |  |
| אלול תשע"ט> מס' | אלול תשע"ט> שם | אלול תשע"ט> משך | אלול תשע"ט>  | אלול תשע"ט>  | אלול תשע"ט>  | אלול תשע"ט>  | אלול תשע"ט>  | אלול תשע"ט>  | אלול תשע"ט>  |
| --- | --- | --- | --- | --- | --- | --- | --- | --- | --- |
| 19. | רחמי שמיים (אינטרו)  | 2:01 |  |  |  |  |  |  |  |
| 20. | אלול תשע"ט  | 4:44 |  |  |  |  |  |  |  |
| 21. | בן אדם  | 3:38 |  |  |  |  |  |  |  |
| 22. | אוחילה  | 5:52 |  |  |  |  |  |  |  |
| 23. | הלב שלי  | 6:50 |  |  |  |  |  |  |  |
| 24. | סדר העבודה  | 6:25 |  |  |  |  |  |  |  |
רשימת רצועות > אהבה

| דואטים> מס' | דואטים> שם | דואטים> משך | דואטים>  | דואטים>  | דואטים>  | דואטים>  | דואטים>  | דואטים>  | דואטים>  |
| --- | --- | --- | --- | --- | --- | --- | --- | --- | --- |
| 25. | והאמת (עם שלמה ארצי)   | 5:18 |  |  |  |  |  |  |  |
| 26. | אייכה (עם שולי רנד)   | 4:28 |  |  |  |  |  |  |  |
| 27. | לבחור נכון (עם אמיר דדון)   | 4:51 |  |  |  |  |  |  |  |
| 28. | נחכה לך (עם נתן גושן)   | 3:31 |  |  |  |  |  |  |  |
| 29. | בלוז כנעני (עם אהוד בנאי)   | 4:47 |  |  |  |  |  |  |  |
| 30. | זהות (עם אלדד ציטרין)   | 4:11 |  |  |  |  |  |  |  |
| 31. | אל תעזבי ידיים (עם עקיבא תורג'מן)   | 3:59 |  |  |  |  |  |  |  |
| 32. | שקט (עם עומר אדם)   | 5:05 |  |  |  |  |  |  |  |
| 33. | ניצחת איתי הכל (עם עמיר בניון ואמיר דדון)   | 4:43 |  |  |  |  |  |  |  |
| בונוס> מס' | בונוס> שם | בונוס> משך | בונוס>  | בונוס>  | בונוס>  | בונוס>  | בונוס>  | בונוס>  | בונוס>  |
| --- | --- | --- | --- | --- | --- | --- | --- | --- | --- |
| 34. | כתר מלוכה  | 4:34 |  |  |  |  |  |  |  |
הערות שוליים

↑  "אייכה": ישי ריבו ושולי רנד בדואט מרגש. צפו, באתר "סרוגים", 3 בספטמבר 2020
| ישי ריבו |
| --- | --- | --- |
| אלבומי אולפן | תוכו רצוף אהבה • פחד גבהים • שטח אפור • אלול תשע"ט • סוף חמה לבוא |  |
| אלבומי הופעה | במה קהל ואהבה |  |
| ערכים קשורים | NMC • דברי שיר • צמאה |  |
| ישי ריבו - סינגלים |
| --- | --- | --- |
| תוכו רצוף אהבה | "תוכו רצוף אהבה" • "מטבע הדברים" • "קול דודי" • "הניסיון הזה" • "השבעתי" |  |
| פחד גבהים | "מקשה אחת זהב" • "מציל אותי כל יום" • "קול פעמונים" • "זוכר אני" • "אור החיים" |  |
| שטח אפור | "הנה ימים באים" • "לשוב הביתה" • "אחת ולתמיד" • "כל הזמן" • "לים" • "הבוקר יעלה" • "Comme Les Oiseaux" • "משגיח מן החלונות" • "אדון עולם" |  |
| אלול תשע"ט | "נפשי" • "הלב שלי" • "סדר העבודה" |  |
| סוף חמה לבוא | "פורחים לשובם" |  |
| במה קהל ואהבה | "לבחור נכון" • "ניצחת איתי הכל" |  |
| סינגלים אחרים | "ימין ה' רוממה" • "בן יקיר לי" • "נחכה לך" • "כתר מלוכה" • "סיבת הסיבות" • "תכף יפתח" • "לא נפסיק לחלום" • "אני שייך לעם" |  |
| השתתפות בסינגלים | "והאמת" • "המסובב" • "כל מעייני" |  |
דוד כפתורי

| --- | --- |

 לידה:  13 ביולי 1923 תל אביב-יפו, פלשתינה (א"י)
 פטירה:  17 בדצמבר 2001 (בגיל 78) ישראל
 שם לידה:  דוד בוטון
 מקום קבורה:  בית העלמין ירקון 
 לאום:  ישראלי
 תחום יצירה:  ציור
 זרם באמנות:  מופשט
 הושפע על ידי:  סטמצקי
 יצירות ידועות:  תל אביב (1973), מלחמת יום כיפור (1974)
 אתר רשמי
 
מלחמת יום כיפור, תל אביב 1974
דוד כפתורי (13 ביולי 1923 - 17 בדצמבר 2001) היה צייר ישראלי.
דוד כפתורי והבן הצעיר ניר, 1987
ביוגרפיה

דוד כפתורי היה מוותיקי הציירים בישראל. במשך כ-40 שנה, החל מסוף שנות ה-50 של המאה ה-20 ועד תחילת המאה ה-21, היה צייר פעיל, הציג תערוכות יחיד, השתתף בתערוכות קבוצתיות בישראל ומחוצה לה. הוא פעל בישראל ובפריז, וגם עשה גיחה לארצות הברית.
דוד היה גאה במיוחד בעבודת ההוראה בה עסק במוסדות רבים, בעיקר במכון אבני, וכן בסטודיו הפרטי שלו, שם סייע לאמנים רבים בראשית דרכם להתפתח ולצאת לדרכם כאמנים עצמאיים.
כפתורי נולד בשכונת מנשייה ביפו, דור שלישי בארץ.
הוא נולד למשפחת בוטון, בעלת מסורת רבנית ארוכת שנים שנמשכה מגירוש ספרד, דרך איטליה ואיזמיר שבטורקיה. דוד עזב את הדת ואת הבית בגיל צעיר כדי להשתתף באופן פעיל במאבקי היישוב והמחתרות להשגת עצמאות מדינית. הוא התגייס לפלמ"ח בשנת 1941 לפלוגה התל אביבית, והיה ממקימי היישוב לוביה (לימים קיבוץ לביא). לאחר פרוץ מלחמת העולם השנייה התגייס כפתורי לצבא הבריטי, לבריגדה היהודית (חי"ל - חיל יהודי לוחם), שם שירת במשך חמש שנים בפלוגת ההנדסה החטיבתית והשתתף בקרבות נגד הצבא הנאצי באיטליה ובהולנד.
עם שובו לארץ, הצטרף לשורות ההגנה. השתתף בקרבות הבלימה של חטיבת גבעתי כנגד הפלישה המצרית (גבעה 69, משטרת עיראק-סואידן, כיס פלוג'ה). בצה"ל שימש כקצין מודיעין. לאחר שפשט את המדים, עבר לשרת בשב"כ.
במקביל הוא החל ללמוד ציור באופן מסודר. כפתורי היה מבוגרי המחזור הראשון של מכון אבני כשבין מוריו ניתן למנות את יחזקאל שטרייכמן, אביגדור סטימצקי ואחרים.
עם סיום לימודיו, פרש כפתורי סופית מפעילותו הביטחונית בשירות המדינה והתמסר לציור. ב-1961 עבר להתגורר בפריז. במשך שבע שנים למד, צייר והציג בתערוכות. ב-1968 שב לישראל. עם חזרתו ארצה, החל כפתורי ללמד במכון אבני לצידם של מוריו לשעבר, שטרייכמן וסטימצקי. כפתורי לימד במשך כ-20 שנה טכניקות ציור בצבעי שמן, צבעי מים ואקוורל במכון. במקביל כפתורי צייר ולימד בסטודיו בשכונת שבזי (נווה צדק) וכן המשיך להציג בתערוכות, בישראל ומחוצה לה.
בתקופה זו הוא גיבש סביבו קבוצת תלמידים שנהגה לצאת פעם-פעמיים בשנה לסדנאות ציורים בטבע, בראש פינה, עין הוד ופוריה. רבים מחברי הקבוצה הפכו ברבות השנים לציירים ידועים בפני עצמם. הקבוצה מונה כ-60 חברים וממשיכה לפעול גם כיום בהובלתו של שבתאי מצליח.
יצירתו של כפתורי סוכמה בשנת 1999 בספר "דוד כפתורי, 50 שנות יצירה" בהוצאת מוקי הפקות דפוס. בשנת 2000 הוא זכה ונבחר על ידי אגודת האמנים והציירים ל"אומן הנבחר" של תל אביב.
בשנת 2003 נערך ערב לזכרו של דוד כפתורי בסינמטק תל אביב. בערב התקיימה הקרנת בכורה של הסרט "כפתורי" בבימויה של הלן כהן. כמו כן הושק הספר "לכפתורי באהבה" שנערך ויצא לאור על ידי משה מוקי כהנא (מתלמידיו של דוד) בהוצאת מוקי הפקות דפוס . בספר מציגים רבים מתלמידי כפתורי לאורך השנים, שהפכו לציירים עצמאים. כל צייר הקדיש ציור ודברי הוקרה. בין המשתתפים בספר היו יהודית שפלן, אסתי ויוסי עיני, גלדיס אלבז, מוריס אזן, דורית איזנברג, ויויאני גולדמן, ויקטור פרנקו, ורד לבנון-פרנטא, ורדה רותם, שושנה זלוטניק, רחל אלקלעי, חדוה בן-דוד, חנה בלו, חנה קורפל, יעל גולדמן, יעקב אלוני, לאה שביט, מאירה אוהד, מגי ברדה, מימי רוזנברג, מריאנה פרלמן-אשכנזי, נחום גבריאלי, עדנה בן-עמי, רחל כבודי קורדובה, שבתאי מצליח ותלמה ישראלי ומשה מוקי כהנא - עורך ומפיק הספר.
דוד כפתורי התחתן עם מלי (לבית ג'רסי) ששירתה איתו בחטיבת גבעתי במהלך ההפוגה הראשונה במלחמת העצמאות (יוני 1948). נולדו להם שני ילדים (נתיבה 1949, ניר 1957).
תערוכות יחיד

1958 - תערוכת יחיד ראשונה, גלריית מניה כץ, תל אביב
1965 - גלריה La Case d'Art, פריז, צרפת
1968 - גלריה Kristina, גוטבורג, שוודיה
1969 - בית שלום עליכם, תל אביב
1973 - מועדון מילא, מועדון סופרים ואמנים, תל אביב
1976 - המוזיאון העירוני, משכן לאומנויות, חולון
1978 - המוזיאון העירוני בית עמנואל, רמת-גן
1979 - גלריה מאפו, תל אביב
1981 - גלריה מאפו, תל אביב
1982 - גלריה גיא, תל אביב
1984 - גלריה טובה אוסמן, תל אביב
1986 - גלריה טובה אוסמן, תל אביב
1987 - המשכן לאומנויות, חולון
1996 - בית אגודת הציירים והפסלים, תל אביב.
תערוכות קבוצתיות

1958 - המוזיאון לאמנות יהודית, פריז, צרפת
1958 - גלריה מיקרא סטודיו, תל אביב
1959 - אמנות חדישה בישראל, בית המלין, תל אביב
1960 - תערוכת אביב, תערוכת סתיו, גלריה רנה, ירושלים
1961 - אמנות חדישה בישראל, מוזיאון תל אביב, תל אביב
1961 - גלריה רנה, ניו-יורק, ארצות הברית
1962 - מוזיאון לאמנות מודרנית Salon de l'Art Libre
1962 - Salon Boussin, מונטה קרלו
1963 - אמנים ישראלים, Chateau Compaigne, צרפת
1963 - המרכז לתרבות יהודית, פריז, צרפת
1963 - מוזיאון לאמנות מודרנית Salon de l'Art Libre
1965 - Le Grand Palais, Salon d'Automne, פריז
1965 - קבוצת Realite non Objective, צרפת
1965 - Salon Dauville, צרפת
1968 - תערוכת אינדפונט, Le Grand Palais, פריז
1968 - אמנים ישראלים, המוזיאון העירוני, Nantes, צרפת
1969 - הפסטיבל הישראלי לאמנות, תל אביב
1973 - תערוכה קבוצתית, בית אגודת הציירים והפסלים, תל אביב
1979 - 70 אמנים - 30 למדינת ישראל, מוזיאון רמת-גן
1979 - קבוצת רוסטרום, גלריה שמיר, תל אביב
1980 - קבוצת רוסטרום, בית אריאלה, תל אביב
1981 - קבוצת וריאציה, בית אגודת הציירים, תל אביב
1982 - קבוצת כאנאופים, בית אגודת הציירים, תל אביב
1982 - המופשט, בית אגודת הציירים, תל אביב
1983 - טריאנלה לגרפיקה ישראלית, המוזיאון לאמנות חדשה, חיפה
1984 - דורות אמנים ישראלים, Evanstone, IL, ארצות הברית
1987 - גלריה Evanstone, Savvy, ארצות הברית
1989 - תערוכת אגודת הציירים, תל אביב
1994 - "נשים", גלריה עקד, תל אביב.
הערות שוליים

↑  הקבר של דוד כפתורי בבית העלמין ירקון, באתר BillionGraves
דוד כפתורי באתר GRAVEZ
↑  מינה זיסלמן, דוד כפתורי, דבר, 7 בנובמבר 1969
| --- | --- |
בקרת זהויות :  ICIA: 279927  NLI: 987007259334405171  ISNI: 0000 0000 6836 6691  LCCN: no2012118417  VIAF: 97714986   WorldCat (עם VIAF): 97714986
ד'תרנ"ט

ד'תרנ"ט (4659)  היא שנה עברית  אשר  החלה ביום א' בתשרי, אור ל-21 בספטמבר 898 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 899. שנה מסוג הכז, איננה מעוברת, ואורכה 354 ימים. זו שנה רביעית לשמיטה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
בקרוב אצלכם

| --- | --- |

כרזת הסרט
 בימוי:  טום דיי 
 מדינה:  ארצות הברית 
 חברה מפיצה:  נטפליקס
 הקרנת בכורה:  4 באוגוסט 2022
 דף הסרט ב־IMDb
 
בקרוב אצלכם (באנגלית: Wedding Season) הוא סרט קומדיה רומנטית בהפקה הודית-אמריקאית משנת 2022 בבימויו של טום דיי לתסריט שכתב שיבאני סריבסטווה.
עלילה

לאחר שביטלה את אירוסיה, השאירה מאחור קריירת בנקאות מצליחה בעיר, ועברה לניו ג'רזי להתחלה חדשה, אשה (פאלאווי שרדה) לא יכלה להרגיש טוב יותר. אמה, לעומת זאת, חושבת שבתה הבכורה עומדת להחמיץ חיים שלמים של אושר, אם היא לא תתמקד במציאת בעל במקום להתרכז בקריירה.
אמה לוקחת את העניינים לידיים, ויוצרת פרופיל היכרויות מקוון על מנת להגדיר לאשה התאמה "מושלמת". ראבי (סוראג' שארמה) – או ליתר דיוק הוריו של ראבי – שיש להם את אותו רעיון בדיוק עבור בנם נרתמים אף הם לשידוך.
בדייט הראשון,  אשה וראבי  מגלים במהירות, שכל אחד נמצא במקום אחר לכאורה בחייהם כרגע. לאחר שהבינה שאמה לא מפסיקה לנדנד ולא תוותר, אשה מציעה לראבי תוכנית שתהיה win-win עבור שניהם: מערכת יחסים בהם יעמידו פנים שהם יוצאים ביחד, כדי לעבור את עונת החתונות הקרובה. באמצעות אינספור הזמנות, ריקודים ושמלות בשלושת החודשים הקרובים.
אשה ורבי מגלים אט אט שאולי יש להם יותר במשותף ממה שהם חושבים. אולי ההורים שלהם בכל זאת עלו על משהו.
שחקנים ודמויות

סוראג' שארמה – ראבי
פאלאווי שרדה – אשה
ריזוואן מאנג'י – ויג'אי
אריאנה אפסר – פרייה
שון קלייר – ניק
וינה סוד – סוניטה
מאנוג' סוד – דינש
רות גודווין – טינה
דמיאן תומפסון – ג'יימס
שובאש סנטוס – דרשיט
יוליוס צ'ו – יושי
הפקה

במרץ 2021, פורסם שסוראג' שארמה ופאלאווי שרדה לוהקו לתסריט שנכתב על ידי שיבאני שריסטאבה וביים טום דיי עבור נטפליקס. מאוחר יותר באותו חודש לוהקו ריזוואן מאנג'י וארי אפסר. ב-15 באפריל 2021 לוהק שון קלייר לתפקיד ניק בן זוכגה של אחותה של אשה.
שלב הצילומים החל ב-19 באפריל והסתיים ב-31 במאי 2021 בטורונטו, קנדה. הסרט כלל סצנות חוצות ומסעדות שצולמו באזור הבזאר ההודי בטורונטו.
הערות שוליים

↑  Grater, Tom (3 במרץ 2021). "'Life Of Pi' Actor Suraj Sharma To Star With Pallavi Sharda In Netflix Pic 'Wedding Season'". Deadline Hollywood. נבדק ב-3 במרץ 2021. {{cite web}}:  (עזרה)
↑  Grater, Tom (22 במרץ 2021). "'Schitt's Creek' & 'Hamilton' Stars Join Netflix Comedy 'Wedding Season'". Deadline Hollywood. נבדק ב-18 באפריל 2021. {{cite web}}:  (עזרה)
↑  Grater, Tom (15 באפריל 2021). "Sean Kleier Joins Netflix's 'Wedding Season'; Dark Star Buys 'The Last Matinee'; Gravitas Picks Up 'Eye Without A Face' – Film Briefs". Deadline Hollywood. נבדק ב-18 באפריל 2021. {{cite web}}:  (עזרה)
↑  "What's Shooting". ACTRA Toronto. ארכיון מ-8 במרץ 2021. נבדק ב-8 במרץ 2021. {{cite web}}:  (עזרה)
↑  "Film and TV Projects Going Into Production - Wedding Season". Variety Insight. ארכיון מ-15 במרץ 2021. נבדק ב-15 במרץ 2021. {{cite web}}:  (עזרה)